মন খারাপ কেজরিওয়ালের, নাচলেন অতিশী

নয়াদিল্লি: দিল্লিতে (Delhi) ধরাশায়ী হয়েছে আপ (AAP)। পরাজিত হয়েছেন অরবিন্দ কেজরিওয়াল (Arvind Kejriwal)। ভোটের আগে শত শত প্রতিশ্রুতি ধোপে টিকল না। উল্টে বরং কেজরিওয়ালের দুর্নীতিকেই মনে রাখল মানুষ। উল্টে তাঁকে টেক্কা দিয়ে রাজনীতি ময়দানে নিজের জায়গা তো তৈরি করলেনই, নিজের ঘরের মেয়ের ভাবমূর্তি বজায় রেখে রমেশ বিধুরিকে কুপোকাৎ করে আপের মান রাখলেন অতিশী মারলেনা (Atishi Marlena)।

অন্যদিকে গোটা দিল্লিতে যখন কমলা রংয়ের আবির নিয়ে মাতামাতি আপ শিবিরের একজন তাঁর নিজের জয় সেলিব্রেট করলেন। তিনি হলেন অতিশী মারলেনা। কালকাজি থেকে জয়ী আপ প্রার্থী তিনি।

একদিকে যখন কেজরিওয়ালের মন খারাপ তখন নিজের জয়ের উচ্ছ্বাস সেলিব্রেট করলেন অতিশী। নাচলেন তিনি। সেই ভিডিয়ো সোশ্যাল মিডিয়ায় ভাইরাল হয়েছে। জয়ের পর উদ্যম নাচ অতিশীর। খুশির আমেজেই দলীয় কর্মীদের সঙ্গে নাচছেন দিল্লির বিদায়ী মুখ্যমন্ত্রী অতিশী মারলেনা।

আরও পড়ুন: মোহন ভাগবতের সঙ্গে সাক্ষাৎ, কী কথা হল? জানালেন আরজি করের নির্যাতিতার বাবা-মায়ের

ये कैसा बेशर्मी का प्रदर्शन है ? पार्टी हार गई, सब बड़े नेता हार गये और Atishi Marlena ऐसे जश्न मना रही हैं ?? pic.twitter.com/zbRvooE6FY

— Swati Maliwal (@SwatiJaiHind) February 8, 2025

অবশ্য আপ নেত্রীর এমন কাণ্ড-কারখানা দেখে তোপ দেগেছেন আপেরই রাজ্যসভা সাংসদ স্বাতী মালিওয়াল। দলের অন্দরে তিনি বরাবরই একটি বিতর্কিত মুখ। অতিশীর এই আনন্দকে তিনি সহজে নিতে পারছেন না। নিজের নিজের এক্স হ্যান্ডেলে একটি পোস্ট করে তিনি লেখেন, ‘দল হেরেছে, দলের তাবড় নেতারাও হেরেছে আর এদিকে এমন কাণ্ড ঘটাচ্ছেন অতিশী। এ কেমন নির্লজ্জতা?’

এদিকে আপ শিবিরের একাংশ এই পরাজয়ের জন্য কেজরিওয়ালকেই দায়ী করেছেন। তাদের বক্তব্য, নিজে তো ডুবলেন, সবাইকে নিয়ে ডুবলেন।